«Қарағанды ​​облысының

Экономика бөлімі» ММ

жетекшісінің 2022жылғы

\_\_\_қыркүйегіндегі №\_\_\_

Бұйрығына Қосымша

«Қарағанды облысының

экономика басқармасы» ММ

басшысының

2021 жылғы 8 қаңтардағы

№3 бұйрығымен

БЕКІТІЛГЕН

**Қарағанды облысы білім басқармасының**

**Абай ауданы білім бөлімінің**

**«Балауса» бөбекжай-балабақшасы»**

**коммуналдық мемлекеттік қазыналық кәсіпорыны**

**ЖАРҒЫСЫ**

**1 тарау. Жалпы ережелер**

1. Қарағанды облысы білім басқармасының Абай ауданы білім бөлімінің «Балауса» бөбекжай-балабақшасы»коммуналдық мемлекеттік қазыналық кәсіпорыны (бұдан әрі - Кәсіпорын) жедел басқару құқығындағы мемлекеттік кәсіпорынның ұйымдық - құқықтық нысанындағы заңды тұлға.

2. Кәсіпорын Қарағанды облысының әкімдігінің 2021жылдың 5қаңтарындағы №01/01 «Қарағанды облысындағы білім бөлімдері мен білім беру ұйымдарын қайта атау туралы» қаулысына сәйкес құрылған. Кәсіпорын түрі: коммуналдық.

3. Кәсіпорынның құрылтайшысы Қарағанды облысының әкімдігі болып табылады.

4. Мемлекеттік коммуналдық меншік құқығы субъектісінің құқықтары Кәсіпорынның мүлкіне қатысты меншікті «Қарағанды облысының экономика басқармасы» мемлекеттік мекемесі жүзеге асырады.

5. Кәсіпорынды басқаруды жүзеге асыратын орган ретінде Қарағанды ​​облысы білім басқармасының «Абай ауданының білім бөлімі»мемлекеттік мекемесі болып табылады.

6. Кәсіпорынның атауы:

мемлекеттік (қазақ) тілде: Қарағанды облысы білім басқармасының Абай ауданы білім бөлімінің «Балауса» бөбекжай-балабақшасы» коммуналдық мемлекеттік қазыналық кәсіпорыны;

орыс тілінде: Коммунальное государственное казённое предприятие «Ясли-сад «Балауса» отдела образования Абайского района управления образования Карагандинской области.

7. Кәсіпорынның орналасқан жері 100101, Қазақстан Республикасы, Қарағанды облысы, Абай ауданы, Абай қаласы, Сәкен Сейфуллин көшесі 35/1 құрылыс.

**2 тарау. Кәсіпорынның заңды мәртебесі**

8. Кәсіпорынның заңнамаға сәйкес дербес балансы, банктерде шоттары, Қазақстан Республикасының Мемлекеттік Елтаңбасы бейнеленген және Кәсіпорынның атауы бар бланкілері, мөрі болады.

9. Қазақстан Республикасының заңдарында көзделген жағдайларды қоспағанда, Кәсіпорын заңды тұлғаларды құра алмайды, сондай-ақ басқа заңды тұлғаның құрылтайшысы (қатысушысы) бола алмайды.

10. Кәсіпорын Қазақстан Республикасының заңнамасына сәйкес филиалдар мен өкілдіктер құра алады.

11. Кәсіпорын жасасатын және Қазақстан Республикасының заңнамалық актілеріне сәйкес міндетті түрде мемлекеттік немесе өзге тіркеуге жататын азаматтық-құқықтық мәмілелер, егер Қазақстан Республикасының заңнамалық актілерінде өзгеше көзделмесе, тіркелген кезден бастап жасалған болып есептеледі.

**3 тарау. Кәсіпорын қызметінің мәні мен мақсаттары**

12. Кәсіпорын қызметінің мәні екі жастан бастап бірінші сыныпқа қабылданғанға дейін мектепке дейінгі үздіксіз білім беретін білім беру мекемесінің оңтайлы моделін әзірлеу және енгізу болып табылады.

13. Кәсіпорын қызметінің мақсаты:

1) мектеп жасына дейінгі балалардың дене және психикалық денсаулығын сақтау және нығайту, оларды салауатты өмір салты құндылықтарына баулу;

2) тәрбиеленушілердің, оның ішінде ерекше білім беру қажеттіліктері және жеке мүмкіндіктері бар тәрбиеленушілердің дене, зияткерлік және жеке тұлғалық дамуын қамтамасыз ететін оңтайлы жағдайлар жасау;

3) сапалы мектепалды даярлықты қамтамасыз ету;

4) тәрбиеленушінің толыққанды дамуын қамтамасыз ету үшін отбасымен тығыз ынтымақтастықта болу;

5) ата-аналарға тәрбиеленушілерді тәрбиелеу, оқыту, дамыту және денсаулығын сақтау бойынша консультативтік және әдістемелік көмек көрсету;

6) баланың даралығы мен субъективтілігін қолдауға бағытталған өзгеретін ойын және тақырыптық зоналарды, инклюзивті дамыту ортасын құру.

14. Алға қойған мақсаттарын іске асыру үшін Кәсіпорын келесі қызмет түрлерін жүзеге асырады:

1) екі жастан бастап 1-сыныпқа қабылданғанға дейін тәрбиеленушілерді тәрбиелеу, оқыту, дамуындағы ауытқуды түзету және әлеуметтік бейімдеу, дамыту және медициналық бақылау, сондай-ақ қарау, бағу және сауықтыру бойынша мемлекеттік білім беру тапсырысын, мемлекет қаржыландыратын қызмет көрсету көлемін, оның ішінде тәрбиленушілерге инклюзивті білім беруді іске асыру үшін орындауды қамтамасыз етеді;

2) оқу-тәрбие процесін ұйымдастырудағы қолданылатын формалардың, әдістердің, тәсілдердің, құралдардың тәрбиеленушілердің жас ерекшеліктеріне, психофизиологиялық ерекшеліктеріне, қабілеттеріне, қызығушылықтары мен қажеттіліктеріне сәйкестігін қамтамасыз етеді;

3) азаматтық пен отансүйгіштікке, өз Отаны – Қазақстан Республикасына деген сүйіспеншілікке, мемлекеттік рәміздерді құрметтеуге, халық дәстүрлерін қастерлеуге, қазақ және Қазақстан Республикасының басқа да халықтарының тарихын, әдет-ғұрыптары мен дәстүрлерін зерделеуді қамтамасыз етеді;

4) Кәсіпорын діни тәрбиеге кез келген нысанда жол бермейді, зайырлы және діни тәрбие мен оқытудың бөлектену қағидатын сақтайды;

5) Кәсіпорын Қазақстан Республикасының «Білім туралы» Заңында айқындалған шектерде тәрбиелеу мен оқытудың формаларын, құралдарын және әдістерін дербес таңдаңдайды. Тәрбиелеу-білім беру процесін жүзеге асыру үшін жылдық, жұмыс, оқу жоспарын және сабақ кестесін әзірлейді және бекітеді;

6) Кәсіпорын штатына кіретін медицина қызметкері жүргізетін алғашқы медициналық-санитарлық көмектің аумақтық медициналық ұйымымен бірге тәрбиеленушілерді ағымдағы медициналық бақылаумен, иммундаумен және профилактикалық тексерулерді ұйымдастырумен қамтамасыз етеді;

7) онкүндік ас мәзірін құрастырады, оны Кәсіпорын директоры бекітеді және әрбір жас тобына іледі;

8) тәрбиеленушілердің дұрыс тамақтануы олардың жас ерекшеліктерін, денсаулық жағдайын, Кәсіпорынның жұмыс тәртібін, өнімнің маусымдық болуын ескере отырып жүзеге асырылады, оның еселігі «Мектепке дейінгі ұйымдар мен балалар үйлеріне қойылатын санитариялық-эпидемиологиялық талаптар» Санитариялық ережелерге және осы Жарғыға сәйкес анықталады;

9) тәрбиеленушілер арасында тамақтану мәдениетін қалыптастырады, оның ішінде дұрыс тамақтануды және табиғи, жаңа өнімдерді тұтынуды насихаттау арқылы жүзеге асырады;

10) Кәсіпорында тәрбиелеу және оқыту мемлекеттік (қазақ) және орыс тілдерінде жүзеге асырылады;

11) Кәсіпорында келесі жұмыс тәртібі белгіленуі мүмкін – күндізгі, бес күндік жұмыс аптасы, жұмыс кестесі сағат 8.00-ден 18.30-ға дейін, тәрбиеленушілерді 3 мезгіл тамақтандырумен. Топтар 9 және (немесе) 10,5 сағат жұмыс істейтін бір жастағы немесе біркелкі емес жас принципі бойынша толтырылады, қажет болған жағдайда кезекші топ құрылуы мүмкін. Осы топтағы жұмысқа ақы төлеу Қазақстан Республикасының еңбек заңнамасына сәйкес жүзеге асырылады;

12) Кәсіпорын Кәсіпорынмен қамтылған және қамтылмаған тәрбиеленушілерге жұмыс күндері және демалыс күндері тәрбиелеу, сауықтыру сипаттағы қосымша ақылы қызметтер көрсетеді, ақылы қызметтен алынған қаражат мамандарға еңбекақы төлеуге, құралдар сатып алуға, тиісті даму ортасын құруға жұмсалады;

13) тәрбиеленушінің Кәсіпорындағы орыны келесі жағдайларда сақталады:

- баланың науқастанған кезде;

- баланы медициналық, санаторийлік-курорттық және өзге де ұйымдарда емдеу және сауықтыруда болуы;

- баланы жазғы кезеңде екі айға дейінгі мерзімде сауықтыру;

- ата-анасының біреуіне немесе өзге де заңды өкілдеріне еңбек демалысын беру;

14) Кәсіпорыннан тәрбиеленушіні шығару мынадай жағдайларда жүргізіледі:

- тәрбиеленушіні күтіп-бағу үшін ай сайынғы төлемақы уақтылы төленбеген (келісімшарт бойынша белгіленген төлем мерзімінен бастап күнтізбелік 15 күннен астам уақытқа төлемді кешіктіру);

- тәрбиеленуші дәлелсіз себеппен және әкімшілікке ескертусіз бір айдан астам келмегенде;

- дәрігерлік-консультациялық комиссияның анықтамасы негізінде оның болуына кедергі болатын медициналық қарсы көрсетілімдер болса;

15) баланы қамтамасыз ету үшін ата-аналардан немесе заңды өкілдерден алынатын ай сайынғы төлем мөлшері жасына қарамастан тамақ құнының 100 пайызын құрайды және Кәсіпорынның құрылтайшысымен белгіленеді;

16) оқу-білім процесінің қатысушылары - тәрбиеленушілер, ата-аналар немесе өзге де заңды өкілдер, педагогтар болып табылады;

17) тәрбиеленушілер құқылы:

- тәрбие, оқу, даму, күту және сауықтыру қызметтерін алуға;

- сапалы мектепке дейінгі дайындықтан өтуге;

- медициналық көмек алуға;

- қосымша (ақылы) білім беру қызметтерін алуға;

- адамзаттық қадір-қасиетін құрметтеу, өз пікірін еркін білдіруге;

18) ата-аналар немесе өзге де заңды өкілдер мыналарға құқылы:

- тәрбиеленушілердің тәрбиелеу-білім беру бағдарламаларын игеруі және тәрбие-білім беру процесін ұйымдастыру шарттары туралы объективті ақпарат алуға;

- оқу-тәрбие мәселелері бойынша білікті кеңес алуға;

- қамқоршылық кеңес пен ата-аналар комитетінің жұмысына қатысуға;

19) ата-аналар немесе өзге де заңды өкілдер міндетті:

- тәрбиеленушілердің өмір сүруі мен білім алуы үшін салауатты және қауіпсіз жағдайлар жасауға, зияткерлі кәне дене дамуын, адамгершілік қалыптасуын қамтамасыз етуге;

- Кәсіпорынның жұмыс тәртібін сақтауға;

- тәрбиеленушілердің Кәсіпорындағы сабаққа қатысуын қамтамасыз етуге;

- тәрбиеленушілердің Кәсіпорын қызметкерлерінің ар-намысы мен қадір-қасиетіне құрметпен қарауын қамтамасыз етуге;

- ішкі тәртіп ережелерін сақтауға, Кәсіпорын мүлкіне құрметпен қарауды қамтамасыз етуге;

- Кәсіпорын мүлкін бүлдірген жағдайда толық қалпына келтірілуін немесе өтелуін қамтамасыз етуге;

- Кәсіпорыннан тыс жерде тәрбиеленушілердің бос уақытын ұйымдастыру мен тәрбиелеуге толық жауапкершілік алуға;

20) Кәсіпорында ата-аналардың немесе өзге де заңды өкілдердің қажеттіліктерін ескере отырып, балалары мектепке дейінгі тәрбиемен және оқытумен қамтылмаған ата-аналар үшін отбасы мен тәрбиеленушіге әлеуметтік-педагогикалық қолдау көрсету мақсатында кеңес пункттері құрылады.

21) Кәсіпорынды басқару дара басшылық және алқалық басқару қағидаттарында құрылады. Алқалық басқару нысандары Қазақстан Республикасының заңнамасында белгіленген тәртіппен педагогикалық және қамқоршылық кеңестер болып табылады;

22) Кәсіпорынға тікелей басшылықты директор жүзеге асырады;

23) Кәсіпорын директоры:

- Қазақстан Республикасының заңнамасында белгіленген тәртіппен Кәсіпорын қызметкерлерінің біліктілік деңгейіне, оқу жоспары мен оқу процесінің кестесіне сәйкес арнайы тәрбие және білім беру бағдарламаларының іске асырылуына, тәрбиеленушілерді тәрбиелеу мен білім беру сапасына, өмірі мен денсаулығына, білім беру процесі кезінде тәрбиеленушілер мен Кәсіпорын қызметкерлерінің құқықтары мен бостандықтарының сақталуына жауап береді;

- нормативтік актілерді, Кәсіпорынның басқару органдарының бұйрықтарын, лауазымдық нұсқаулықпен белгіленген лауазымдық міндеттерді дәлелді себептерсіз орындамағаны немесе тиісінше орындамағаны үшін, оның ішінде берілген құқықтарды пайдаланбағаны үшін жауап береді;

- білім алушының жеке басына физикалық және (немесе) психикалық зорлық-зомбылықпен байланысты тәрбиелеу әдістерін қолданғаны, оның ішінде бір рет қолданғаны, сондай-ақ өзге де өнегесіз теріс қылық жасағаны үшін директор еңбек заңнамасына сәйкес атқаратын лауазымынан босатылуы мүмкін;

- өрт қауіпсіздігі, еңбекті қорғау қағидаларын, оқу-тәрбие процесін ұйымдастырудың санитарлық-гигиеналық қағидаларын бұзғаны үшін Қазақстан Республикасының заңнамасында көзделген жауаптылыққа тартылады;

24) педагогикалық қызметпен айналысуға тиiстi профил бойынша арнаулы педагогикалық немесе кәсiптiк бiлiмi бар тұлғалар рұқсат етiледi.

Жұмыс істеуге рұқсат етілмейді:

- медициналық қарсы көрсетілімдері бар;

- психиатриялық және (немесе) наркологиялық диспансерде есепте тұрған адамдар жатады. Жыл сайын жылына бір рет, оқу жылының басында педагог өзінің психиатриялық және наркологиялық диспансерде есепте тұрмайтындығын заңды тәсілмен растайды;

-заңды күшiне енген сот үкiмiне сәйкес педагогтың кәсiби қызметiн жүзеге асыру құқығынан айырылғандар;

- Қазақстан Республикасының заңында белгіленген тәртіппен әрекетке қабілетсіз немесе әрекетке қабілеті шектеулі деп танылғандар;

- Қазақстан Республикасының Еңбек кодексінде көзделген шектеулер негізінде;

25) директор жұмысқа қабылдау кезінде мемлекеттік қызметшінің тиісті бос лауазымдарына қойылатын біліктілік талаптарын басшылыққа алуы тиіс. Тиісті білімсіз педагогикалық қызметпен айналысуға жол берілмейді. Азаматтарды педагогикалық қызметке қабылдау тәртібін бұзғаны үшін директор жеке жауапкершілікте болады. Кәсіпорын қызметкерлерінің құқықтары мен міндеттері тиісті лауазым немесе қызмет түрі бойынша Қазақстан Республикасының нормативтік құқықтық актілерімен белгіленеді;

26) Кәсіпорынды басқарудың бір түрі - педагогикалық кеңес. Педагогикалық кеңестің құрамына кіретіндер: Кәсіпорын директоры, әдіскер, тәрбиешілер, психолог. Педагогикалық кеңестің отырыстарына ата-аналар комитетінің және қамқоршылық кеңесінің мүшелері шақырылады. Педагогикалық кеңестің құрамы оқу жылына Кәсіпорын директорының бұйрығымен бекітіледі. Педагогикалық кеңес өз мүшелерінің арасынан бір жыл мерзімге хатшы сайлайды;

27) педагогикалық кеңес қарастырады:

- Кәсіпорында құқықтық актілерді орындау жөніндегі шаралар;

- оқу-тәрбие және әдістемелік жұмыстың жағдайы, жаңа технологияларды енгізу, тәрбиелеу мен оқытудың барлық формалары бойынша әдістерді жетілдіруді;

- оқу-тәрбие жұмысын жоспарлау сұрақтарын;

- педагогтарды аттестацияға дайындау, марапаттау және көтермелеу сұрақтарын;

- педагогикалық кеңестің жұмысы оқу жылына әзірленетін, педагогикалық кеңестің отырысында қаралатын және Кәсіпорын директоры бекітетін жоспарға сәйкес өткізіледі. Педагогикалық кеңес жылына кемінде бес рет жиналады;

15. Кәсіпорын осы Жарғыда бекітілген өз қызметінің мәні мен мақсатына сәйкес келмейтін қызметті жүзеге асыруға, сондай-ақ мәмілелер жасауға құқылы емес;

16. Кәсіпорынның Қазақстан Республикасының заңдарымен немесе құрылтай құжаттарымен нақты шектелген қызмет мақсаттарына қайшы не оның директорының жарғылық құзыретін бұза отырып жасаған мәмілесі: Қарағанды облысы білім басқармасының «Абай ауданының білім бөлімі» ММ, Қарағанды облысы әкімдігінің, прокурордың талап-арызы бойынша жарамсыз деп танылуы мүмкін.

**4 тарау. Кәсіпорынды басқару**

17. Қарағанды облысының әкімдігі Кәсіпорынды құру, қайта ұйымдастыру және тарату туралы шешім қабылдайды, сондай-ақ осы Жарғымен тағайындалған өзге де функцияларды жүзеге асырады;

«Қарағанды облысының экономика басқармасы» мемлекеттік мекемесі:

1) Кәсіпорын Жарғысын бекітеді, оған өзгерістер мен толықтырулар енгізеді;

2) Кәсіпорынға коммуналдық меншікті бекітеді;

3) Кәсіпорынның филиалдар мен өкілдіктер құруына келісім береді;

4) Кәсіпорынның мүлкін пайдалану, оның ішінде оны кепілге беру, жалға беру, өтеусіз пайдалануға және сенімгерлік басқаруға беру туралы шешім қабылдайды;

5) осы Жарғымен және Қазақстан Республикасының өзге де заңнамасымен өзіне жүктелген өзге де өкілеттіктерді жүзеге асырады.

«Қарағанды ​​облысының білім басқармасы» мемлекеттік мекемесі:

1) Кәсіпорынның бюджетінен қаржыландырылатын жұмыстардың (көрсетілетін қызметтердің) міндетті көлемдерін және қызметтің басым бағыттарын анықтайды;

2) осы Жарғымен және Қазақстан Республикасының өзге де заңнамасымен өзіне жүктелген өзге де өкілеттіктерді жүзеге асырады.

Қарағанды облысы білім басқармасының «Абай ауданының білім бөлімі» мемлекеттік мекемесі:

1) Кәсіпорынның даму жоспарларын және олардың орындалуы жөніндегі есептерді қарастырады, келіседі және бекітеді;

2) Кәсіпорынның бюджетінен қаржыландырылатын жұмыстардың (көрсетілетін қызметтердің) міндетті көлемдерін және қызметтің басым бағыттарын анықтайды;

3) Кәсіпорынның даму жоспарларының орындалуын бақылауды және талдауды жүзеге асырады;

4) Кәсіпорын мүлкінің пайдаланылуы мен сақталуын бақылауды қамтамасыз етеді;

5) жыл сайын Кәсіпорынның еңбекақы қорының мөлшерін белгілейді;

6) осы Жарғымен және Қазақстан Республикасының өзге де заңнамасымен жүктелген өзге де өкілеттіктерді жүзеге асырады.

18. Кәсіпорын органының Қазақстан Республикасы Білім министрінің 2020 жылғы 15 сәуірдегі № 145 бұйрығына сәйкес оның басшысы-директор болып табылады.

19. Қарағанды облысы білім басқармасының «Абай ауданының білім бөлімі» мемлекеттік мекемесі Кәсіпорын директорымен Қазақстан Республикасының Еңбек кодексіне және білім беру саласындағы уәкілетті орган бекіткен мемлекеттік білім беру ұйымдарының басшыларын тағайындау Қағидаларына сәйкес еңбек шартын жасасу арқылы еңбек қатынастарын рәсімдейді.

20. Егер заңдарда және Кәсіпорын жарғысында өзгеше көзделмесе, Кәсіпорын директоры дара басшылық қағидаттарында әрекет етеді және Кәсіпорын қызметінің барлық мәселелерін заңдарда және осы Жарғыда айқындалатын өз құзыретіне сәйкес дербес шешеді.

21. Директор:

1) Кәсіпорын атынан сенімхатсыз әрекет етеді және барлық органдарда оның мүддесін білдіреді;

2) Қазақстан Республикасының заңнамасында белгіленген шектерде Кәсіпорынның мүлкіне билік етеді;

3) шарттар жасасады және өзге де мәмілелер жасайды;

4) сенімхаттар береді;

5) банк шоттарын ашады;

6) Кәсіпорынның барлық қызметкерлері үшін міндетті бұйрықтар шығарады және нұсқаулар береді;

7) Егер Қазақстан Республикасының заңнамасында және осы Жарғыда өзгеше көзделмесе, Қазақстан Республикасының Еңбек кодексіне сәйкес Кәсіпорын қызметкерлерін жұмысқа қабылдайды және олармен еңбек шартын бұзады, көтермелеу шараларын қолданады және оларды жазаға тартады.

8) Қарағанды облысы білім басқармасының «Абай ауданының білім бөлімі» мемлекеттік мекемесіне өзінің орынбасарларының кандидатураларын ұсынады;

9) өз орынбасарларының және Кәсіпорынның басқа да басшы қызметкерлерінің құзыретін белгілейді;

10) кәсіпорынның қаржы-шаруашылық қызметіне және мүлкінің сақталуына, таза табыстың белгіленген бөлігін бюджетке уақтылы аударылмауына дербес жауапты болады;

11) Кәсіпорынның терроризмге қарсы қауіпсіздігін қамтамасыз ету мақсатында Қазақстан Республикасының «Терроризмге қарсы іс-қимыл туралы» Заңында көзделген шараларды жүзеге асырады.

12) Қазақстан Республикасының заңнамасында көзделген өзге де функцияларды жүзеге асырады.

22. Қазақстан Республикасының оңалту және банкроттық туралы заңнамалық актісінде белгіленген тәртіппен Кәсіпорын банкрот деп танылған немесе оңалту рәсімі қолданылған және уақытша, банкроттықты немесе оңалтуды басқарушы тағайындалған жағдайларда, оны басқару жөніндегі барлық өкілеттіктер тиісінше уақытша, банкроттықты немесе оңалтуды басқарушыға өтеді.

**5 тарау. Кәсіпорынның мүлкі**

23. Кәсіпорынның мүлкін құны оның теңгерімінде көрсетілетін Кәсіпорынның активтері құрайды.

24. Кәсіпорынның мүлкі бөлінбейтін болып табылады және болуы мүмкін емес, таратылған салымдар (жарғылық капиталдағы қатысу үлестері, пайлар) бойынша, оның ішінде Кәсіпорын қызметкерлерінің арасында.

25. Кәсіпорынның мүлкі мыналардан құралады:

1) оған меншік иесі берген мүлікті;

2) өз қызметі нәтижесінде сатып алынған мүлік (ақшалай кірістерді қоса алғанда);

3) Қазақстан Республикасының заңнамасында тыйым салынбаған өзге де көздер есебінен қалыптастырылады.

26. Кәсіпорынның қарамағында оның жарғылық мақсаттарында көзделген қызметті қамтамасыз ету үшін оған қажетті не осы қызметтің өнімі болып табылатын мүлік қана бола алады.

27. Егер осы бапта өзгеше көзделмесе немесе осы заттық құқықтың табиғатына қайшы келмесе, жедел басқару құқығына ие болу және оны тоқтату Қазақстан Республикасының Азаматтық кодексінде меншік құқығын және өзге де заттық құқықты алу мен тоқтату үшін көзделген талаптармен және тәртіппен жүзеге асырылады.

28. Жедел басқарудағы мүлікті пайдаланудың өнімі мен кірістері, сондай-ақ Кәсіпорын шарттар немесе өзге де негіздер бойынша сатып алған мүлік Қазақстан Республикасының заңнамасында меншік құқығын алу үшін белгіленген тәртіппен Кәсіпорынның жедел басқаруына түседі.

29. Егер Қазақстан Республикасының заңнамасында немесе меншік иесінің шешімінде өзгеше белгіленбесе, меншік иесі оны Кәсіпорынға бекітіп беру туралы шешім қабылдаған мүлікке жедел басқару құқығы Кәсіпорында мүлікті өз балансына бекітіп берген кезде туындайды.

30. Кәсіпорынның негізгі құралдарға жататын мүлікті сатып алу-сату, айырбастау, сыйға тарту шарттары негізінде иеліктен айыруға құқығы жоқ.

31. Кәсіпорынның мүлкін жедел басқару құқығы меншік құқығын тоқтату үшін Қазақстан Республикасы Азаматтық Кодексінің 249-бабында көзделген негіздер мен тәртіп бойынша, сондай-ақ «Мемлекеттік мүлік туралы» Қазақстан Республикасы Заңының 154 бабында қарастырылған жағдайда тоқтатылады.

32. Жедел басқару құқығындағы Кәсіпорын өзіне бекітілген, негізгі құралдарға жататын мүлікті иеліктен шығаруға немесе оған өзгеше тәсілмен билік етуге, дебиторлық берешекті беруге және есептен шығаруға «Қарағанды облысының экономика басқармасы» мемлекеттік мекемесінің жазбаша келісімімен ғана құқылы.

33. Кәсіпорын оған жедел басқару құқығымен бекітілген негізгі құралдарға жатпайтын жылжымалы мүлікке дербес билік етеді.

**6 тарау. Кәсіпорын қызметін қаржыландыру**

34. Кәсіпорынның қызметі өз табысы және Қазақстан Республикасының бюджет заңнамасында айқындалған тәртіппен алынған бюджет қаражаты есебінен даму жоспарына сәйкес қаржыландырылады.

35. Кәсіпорын таза табыстың бір бөлігін бірлескен табыс салығы бойынша декларацияны табыс ету мерзімі аяқталғаннан кейін он жұмыс күнінен кешіктірмей тиісті бюджетке аударады;

36. Қазақстан Республикасының заңнамасында тыйым салынған, Жарғыда көзделмеген қызметті жүзеге асырудан кәсіпорын алған табыстар, сондай-ақ бюджеттен қаржыландыру есебінен құралған, сатылатын тауарлардың (жұмыстардың, көрсетілетін қызметтердің) белгіленген бағаларын көтеру нәтижесінде алынған табыстар Қазақстан Республикасының заңнамасында айқындалатын тәртіппен бюджетке алып қоюға жатады. Мүлікті бухгалтерлік есеп қағидалары бойынша тиісті түрде көрсетпей пайдалану фактілері анықталған жағдайда, ол да алып қойылуға жатады.

**7 тарау. Кәсіпорынның Жарғылық капиталы**

37. Кәсіпорынның Жарғылық капиталы жарғылық қызметті жүзеге асыру үшін меншік иесінен басқаруға алынған мүліктен қалыптастырылады.

**8 тарау. Кәсіпорынның есебі және есептілігі**

38. Кәсіпорынның бухгалтерлік есебі мен қаржылық есептілігі Қазақстан Республикасының бухгалтерлік есеп және қаржылық есептілік туралы заңнамасына және «Абай ауданының білім бөлімі» мемлекеттік мекемесімен келісім бойынша Кәсіпорын директоры бекітетін есеп саясатына, Қарағанды ​​облысының білім басқармасының және халықаралық қаржылық есептілік стандарттарына сәйкес жүзеге асырылады.

39. Кәсіпорынның жылдық қаржылық есептілігіне мыналар кіреді: бухгалтерлік баланс, кірістер мен шығындар туралы есеп, ақша қозғалысы туралы есеп, капиталдағы өзгерістер туралы есеп, түсіндірме жазба.

**9 тарау. Кәсіпорынның жауапкершілігі**

40. Кәсіпорын өз міндеттемелері бойынша өз билігіндегі ақшаға жауап береді. Осы заңды тұлға таратылған жағдайларды қоспағанда, қазыналық кәсіпорынның қалған мүлкін өндіріп алуға жол берілмейді.

41. Кәсіпорын мемлекеттің міндеттемелері бойынша жауап бермейді. Ақша жеткіліксіз болған кезде оның міндеттемелері бойынша Қазақстан Республикасы немесе әкімшілік-аумақтық бөлініс тиісті бюджет қаражатымен субсидиарлық жауаптылықта болады.

**10 тарау. Кәсіпорын қызметкерлеріне еңбекақы төлеу**

42. Кәсіпорынның еңбекақы қорының мөлшерін жыл сайын Қарағанды ​​облысы білім басқармасының «Абай ауданының білім бөлімі» мемлекеттік мекемесі белгілейді.

43. Жедел басқару құқығындағы Кәсіпорынның қызметкерлеріне еңбекақы төлеу жүйесі «Азаматтық қызметшілерге, мемлекеттік бюджет қаражаты есебінен ұсталатын ұйымдардың қызметкерлеріне, қазыналық кәсіпорындардың қызметкерлеріне еңбекақы төлеу жүйесі туралы» Қазақстан Республикасы Үкіметінің 2015 жылғы 31 желтоқсандағы №1193 қаулысымен белгіленеді.

44. Кәсіпорын директорының, оның орынбасарларының, бас (аға) кскпшілердің лауазымдық жалақыларының мөлшерін, оларға қосымша ақы төлеу және өзге де сыйақылар жүйесі Қарағанды ​​облысының білім бөлімінің «Абай ауданының білім бөлімі» мемлекеттік мекемесімен белгіленеді

**11 тарау. Еңбек ұжымымен өзара қарым-қатынас**

45. Кәсіпорын әкімшілігі мен еңбек ұжымы арасындағы өзара қарым-қатынас Қазақстан Республикасының Еңбек кодексіне және ұжымдық шартқа сәйкес айқындалады.

46. Кәсіпорынның жұмыс тәртібі ішкі еңбек тәртібі қағидаларымен белгіленеді және Қазақстан Республикасы Еңбек заңнамасының нормаларына қайшы келмеуі тиіс.

**12 тарау. Кәсіпорынды қайта ұйымдастыру және тарату**

47. Кәсіпорынды қайта ұйымдастыру және тарату құрылтайшының шешімі бойынша жүргізіледі.

48. Кредитор талаптарын қанағаттандырғаннан кейін қалған таратылған Кәсіпорынның мүлкін «Қарағанды облысының экономика басқармасы» мемлекеттік мекемесі қайта бөледі.

49. Кредитор талаптары қанағаттандырылғаннан кейін қалған таратылған Кәсіпорынның ақшасы, Кәсіпорынның мүлкін өткізу нәтижесінде алынған қаражатты қоса алғанда, тиісті бюджеттің кірісіне есептеледі.

**13 тарау. Жарғыға өзгерістер мен толықтырулар енгізу тәртібі**

50. Кәсіпорынның Жарғысына өзгерістер мен толықтырулар «Қарағанды облысының экономика басқармасы» мемлекеттік мекемесі басшысының бұйрығымен енгізіледі және аумақтық әділет органдарында мемлекеттік тіркелуге жатады.

Қарағанды облысы білім басқармасының

Абай ауданы білім бөлімінің

«Балауса» бөбекжай-балабақшасы»

коммуналдық мемлекеттік қазыналық

кәсіпорынының директоры\_\_\_\_\_\_\_\_\_\_\_\_\_\_\_\_\_\_\_ А.А. Цай

*(қолы)*